L 267/50
SL
Uradni list Evropske unije
13.10.2022
SKLEP SKUPNEGA ODBORA EGP št.
197/2022 z dne 10. junija 2022 o spremembi Priloge XVII (Intelektualna lastnina) k Sporazumu EGP [2022/1897]
SKUPNI ODBOR EGP JE –
ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP, ob upoštevanju naslednjega: (1)
Uredbo (EU) 2019/933 Evropskega parlamenta in Sveta z dne 20. maja 2019 o spremembi Uredbe (ES) št.
469/2009 o dodatnem varstvenem certifikatu za zdravila (1) je treba vključiti v Sporazum EGP.
(2)
Na podlagi Sklepa Skupnega odbora EGP št.
92/2017 z dne 5. maja 2017 (2) Lihtenštajn ne izdaja dodatnih varstvenih certifikatov za zdravila, kot je navedeno v Uredbi (ES) št.
469/2009 Evropskega parlamenta in Sveta (3).
Zato se Uredba (EU) 2019/933 za Lihtenštajn ne uporablja.
(3)
Prilogo XVII k Sporazumu EGP bi bilo zato treba ustrezno spremeniti –
SPREJEL NASLEDNJI SKLEP:
Člen 1 Točka 6 (Uredba (ES) št.
469/2009 Evropskega parlamenta in Sveta) Priloge XVII k Sporazumu EGP se spremeni: 1. doda se naslednje: „‚ kakor jo spreminja: — 32019 R 0933: Uredba (EU) 2019/933 Evropskega parlamenta in Sveta z dne 20. maja 2019 (UL L 153, 11.6.2019, str. 1).“; 2. prilagoditve (a) do (c) se preštevilčijo v prilagoditve (b) do (d); 3. pred prilagoditvijo (b) se vstavi naslednja prilagoditev: „(a) v členu 5(10) se, kar zadeva države Efte, besedilo ‚1. julija 2019‘ oziroma ‚pred 1. julijem 2019‘ nadomesti z besedilom ‚na datum začetka veljavnosti Sklepa Skupnega odbora EGP št.
197/2022 z dne 10. junija 2022‘ oziroma ‚pred datumom začetka veljavnosti Sklepa Skupnega odbora EGP št.
197/2022 z dne 10. junija 2022‘;“; 4. za prilagoditvijo (d) se vstavi naslednja prilagoditev: „(e) kar zadeva države Efte, se Priloga -I nadomesti glasi: ‚Logotip Ta logotip je v črni barvi in v primerni velikosti, da je dovolj viden.
‘.“.
(1) UL L 153, 11.6.2019, str. 1.
(2) UL L 36, 7.2.2019, str. 41.
(3) UL L 152, 16.6.2009, str.
1.